
A pilisi térség ismertsége Magyarországon és a térség szerepe a hazai turizmusban

Kulcsszavak: Pilis-hegység; Látogatási szokások; Kirándulóturizmus; Gasztroturizmus; Aktív turizmus
TDK dolgozatomban a Pilis–hegység turizmusban elfoglalt szerepét vizsgálom, illetve Pilisszentkereszten keresztül mutatom be egy szlovák nemzetiségi falu mindennapjait. Fő kérdésem, hogy a pihenés a természetben milyen mértékben jelenik meg a lakosság hétköznapjaiban, melyek az utazást, kimozdulást leginkább motiváló tényezők. Hipotézisem szerint a természetben való túrázás szükséglete napjainkra jelentősen visszaszorult. Úgy gondolom, hogy csak azok járnak rendszeresen a Pilis erdeibe, akik a hegység közvetlen közelében laknak, illetve azok a sportolók, akiknek a hegyi terep megfelelő helyszínt biztosít a mozgáshoz. Állításaimat egy kérdőíves felmérés eredményeivel hitelesítem. A kérdéseim elsősorban a turisták kirándulási szokásaira, a szabadidő eltöltésére vonatkoznak. Az eredmények értékelése során kiderült, hogy a kirándulók leginkább a hegység földrajzi vonzásköréből, főleg autóval érkeznek és jellemzően rövid ideig tartózkodnak a régióban. Meglátásom szerint ahhoz, hogy Pilisszentkereszt elsőszámú turistacélpont legyen megfelelő marketingtevékenység és a fejlesztések végrehajtásához tőkeerős befektetők bevonása szükséges.



